USS "Monitor" var det første jernpansrede krigsskib, som blev taget i brug af Nordstaternes flåde. Skibet er mest berømt for sin deltagelse i det første søslag mellem to pansrede krigsskibe – Slaget ved Hampton Roads den 9. marts 1862 under Den amerikanske borgerkrig, hvor Monitor kæmpede mod Sydstaternes CSS Virginia. Monitor var det første i en lang række af amerikanske krigsskibe af Monitor-klassen. Begrebet Monitor anvendes også på en lang række europæiske skibstyper til brug ved havneforsvar.